Tisztelt Betegek!

Városmajori Gastroenterológia

1026 Budapest Szilágyi E. fasor 45/B. 3.em. 17.

Altatásban történő vizsgálatok

A gyomor- és/vagy vastagbéltükrözést megelőzően az Ön biztonsága érdekében javasolt egy személyes konzultáció, melynek során a vizsgáló orvos felméri a beteg állapotát és részletes tájékoztatást kap a páciens a vizsgálat előtti teendőkről: diéta, hashajtó, tartósan szedett gyógyszereire, inzulin adagolásra, vérhígító szedésére vonatkozóan. A vizsgálat előtti diéta miatt fellépő gyengeség miatt tápszer felírása történik.



Közvetlenül a beavatkozás előtt történik még egy aneszteziológiai szakvizsgálat, melyért külön díjat nem számolunk fel. Ehhez szükséges egy EKG és laboratóriumi vizsgálatok: vérkép, INR, TSH, éhomi vércukor, SGOT, SGPT, SAPA, gGT, s amilaze, sK, sNA, sCR, sCN.

A vizsgálatot követően Önt még a rendelő pihenőjében megfigyeljük.

Szabályok az érzéstelenítést követően az első 24 órára vonatkozóan:

* A páciens a klinikáról csak felelős felnőtt kísérővel mehet haza!
* Gépjárművet ne vezessen!
* Önállóan gyalogosként se vegyen részt a közlekedésben!
* Géppel, balesetveszélyes háztartási készülékkel ne dolgozzon!
* Kerüljön minden egyensúlyérzéket kívánó helyet, helyzetet!
* Hivatalos iratot ne írjon alá, szerződést ne kössön, nagy fontosságú ügyben ne tegyen nyilatkozatot!
* Szeszes italt ne fogyasszon !

A fentieken túl bármely kérdése merül fel az érzéstelenítéssel kapcsolatosan, aneszteziológus kollégánk készséggel áll rendelkezésére.

**Köszönöm megtisztelő figyelmét!** **Dr. Katona Márta Ph.D**

**Belgyógyász-gasztroenterológus főorvos**